האם צפוי בקרוב “אביב טורקי” – ربيع تركي – רַבִּיע תֻרְכִּי?
האם גורלו של ארדואן נחרץ?
הכלכלה הטורקית מרוסקת, האבטלה גואה. נשיא טורקייה, ארדואן, מאבד מהפופולריות שלו ברחוב הטורקי.
לפי רוב סקרי דעת הקהל, אם אכן יוקדמו הבחירות שאמורות להתקיים ב 2023 , ישנו הבוחרים את נאמנותם הפוליטית ולא יצביעו עוד בהמוניהם ל”מפלגת הצדק והפיתוח” – חִזְבּ אלעַדַאלַה וא-תַנְמִיַה – حزب العدالة والتنمية.
ראש הממשלה הקודם ושר הכלכלה לשעבר מותחים ביקורת קשה על התנהלותו הכלכלית הכושלת של ארדואן.
ומה תגובתו של ארדואן לחיצי הביקורת?
הוא מזהיר את מתנגדיו מהאופוזיציה מפני ניסיון הפיכה או התנקשות בחייו. האופוזיציה מצדה מתנערת מהאשמה וטוענת: “איך נוכל לבצע הפיכה בעוד ארדואן הוא זה ששולט ביד רמה על הצבא, המודיעין, הביטחון והמשפט מאז ניסיון ההפיכה ב 15 ביולי 2016”?
הסופרת הטורקית, סֵבְדַא נוֹיַאן – سافدا نويان, מגינה על נשיא טורקיה בחירוף נפש. היא מכריזה באחד מערוצי הטלוויזיה האסלאמיים שהיא ובני משפחתה מוכנים לחסל חמישים אנשים אם יעזו הבוגדים לגעת בשערה אחת משערותיו של הנשיא. הדבר יגרום למלחמת אחים – חַרְבּ אַהְלִיַה – حرب أهلية בטורקייה.
תומך אחר של נשיא טורקייה, פַאתִח תֵזְגַ’אן – فاتح تازجان, מאיים: “כדאי שאויביו של ארדואן יידעו היטב ויפנימו שאנחנו הכנו כבר רשימה של שמות, שמות של מיליוני אנשים שאנחנו עתידים להיפטר מהם. כדאי להם לחשוב טוב טוב מעכשיו איך להגן על נשותיהם ובנותיהם”.
הכותרת: קִרְדוּעַ’אן אלְאַאן – قردوغان الان – יש במילה “קִרְדוּעַ’אן” שילוב של המילים “קוף” – קִרְד – قرد ו-ארדואן.
והתרגום – הקוף ארדואן עכשיו. זה כינוי הלעג שהודבק לו על ידי שונאיו.
נשיא טורקייה, ארדואן בדמות צב הפוך. הוא שוכב על השיריון העליון שלו.
פניו כפני קוף, ואף זנבו הוא זנב קוף. הוא חובש תרבוש טורקי על ראשו.
הצב במצוקה, הוא חסר אונים, ויש סבירות נמוכה שיצליח להתהפך בעצמו ולהציל את חייו.
ארדואן אכן במצוקה. הוא לא מצליח להתמודד עם המצב הכלכלי הקשה בארצו.
הסיכויים שהוא יצליח להיחלץ מהמשבר ללא עזרה מבחוץ הם קלושים.
האם הוא יבקש את עזרת קרן המטבע הבינלאומית, או שמא יעדיף לשמור על כבודו ולא לגלות סימני חולשה?
טורקייה שלחה ציוד רפואי לחמישים ושבע מדינות כדי להפגין את הסולידריות שלה במערכה נגד נגיף קורונה. על ארגזי הציוד הרפואי נכתבו באנגלית ובטורקית מילותיו של המשורר הפרסי גַ’לַאל א-דִין א-רוּמִי מהמאה השלוש עשרה: “יש תקווה אחרי הייאוש ושמשות רבות אחרי החושך – “هناك أمل بعد اليأس، والكثير من الشموس بعد الظلمة”.
ערכו של המטבע הטורקי ירד מאז תחילת השנה מול הדולר ב 15%. בתחילת חודש מאי הגיעה הלירה הטורקית לשער הנמוך ביותר שלה בהיסטוריה: 7.24 לירות טורקיות לדולר. שיעור האבטלה כבר הגיע ל 17.2%.
ואיך התמודדה טורקיה עם נגיף הקורונה? טוב יחסית. בערך 4,200 מקרי פטירה מתוך 150,000 חולים בקורונה (ואוכלוסייה המונה כשמונים מיליון איש).
חג שבועות שמח לכולנו!!!
דרך ערוץ הטלוויזיה של נשים מעל 50 (כן, כן…אם לא שמתם לב עד עכשיו כבר עברתי את הגיל).